LEO ยื่นไฟลิ่งขายหุ้นไอพีโอ 120 ล้านหุ้น เข้าเทรด mai รองรับขยายธุรกิจ
"ลีโอ โกลบอล โลจิสติกส์" หรือ LEO ผู้ให้บริการโลจิสติกส์ครบวงจรครอบคลุมทั่วโลก ยื่นไฟลิ่งขายหุ้นไอพีโอ 120 ล้านหุ้น เข้าเทรด mai รองรับขยายธุรกิจ
"ลีโอ โกลบอล โลจิสติกส์" หรือ LEO ผู้ให้บริการโลจิสติกส์ครบวงจรครอบคลุมทั่วโลก ยื่นไฟลิ่งขายหุ้นไอพีโอ 120 ล้านหุ้น เข้าเทรด mai รองรับขยายธุรกิจ
26 พ.ค. 2563

นายเกตติวิทย์ สิทธิสุนทรวงศ์ ประธานเจ้าหน้าที่บริหาร บริษัท ลีโอ โกลบอล โลจิสติกส์ จำกัด (มหาชน) หรือ LEO เปิดเผยว่า บริษัทได้ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. ไปแล้ว เมื่อวันที่ 22 พฤษภาคม 2563 โดยมีบริษัท หลักทรัพย์ ทรีนีตี้ จำกัด เป็นที่ปรึกษาทางการเงิน
โดย บริษัท ลีโอ โกลบอล โลจิสติกส์ จำกัด (มหาชน) วางแผนที่จะเสนอขายหุ้นสามัญให้แก่ประชาชนเป็นครั้งแรก หรือ IPO จำนวน 120 ล้านหุ้น มูลค่าที่ตราไว้ 0.50 บาทต่อหุ้น และจะเข้าเป็นบริษัทจดทะเบียนในตลาดหลักทรัพย์ เอ็ม เอ ไอ
สำหรับบริษัทเป็นผู้ประกอบธุรกิจให้บริการโลจิสติกส์ครบวงจรครอบคลุมทั่วโลก (End – to – End Global Logistics Services) ได้แก่ การรับจัดการขนส่งสินค้าระหว่างประเทศทั้งการนำเข้าและการส่งออก (Freight Forwarder) โดยการขนส่งทางทะเล (Sea Freight) และทางอากาศ (Air Freight)  รวมทั้งการให้บริการสนับสนุนการให้บริการโลจิสติกส์และการขนส่งสินค้าแบบครบวงจร (Integrated Logistics Services – ILS) และให้บริการพื้นที่สำหรับเก็บของ (LEO Self Storage – LSS)
ขณะที่วัตถุประสงค์ของการระดมทุนในการเสนอขายหุ้นสามัญให้แก่ประชาชนเป็นครั้งแรก หรือ IPO  ครั้งนี้ เพื่อใช้เป็นเงินลงทุนเพื่อขยายธุรกิจของบริษัท และบริษัทย่อย รวมทั้งยังจะใช้เป็นงบประมาณเพื่อลงทุนในบริษัทอื่น และใช้เป็นเงินทุนหมุนเวียนในการดำเนินธุรกิจของบริษัท